Diari Oficial de la Generalitat Valenciana


Sumari del DOGV 7855, del 22-08-2016 (2016/6668)

RESOLUCIÓ de 17 d'agost de 2016, de la Direcció General de Formació Professional i Ensenyaments de Règim Especial, de convocatòria de subvencions a escoles de dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7855

Data del DOGV
:   22-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6668


Data del document
:   17-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 17 d'agost de 2016, de la Direcció General de Formació Professional i Ensenyaments de Règim Especial, de convocatòria de subvencions a escoles de dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016. [2016/6668]  
En compliment del que disposa la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions i per mitjà de l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores de les subvencions a centres d'ensenyament no reglat de música i de dansa dependents de corporacions locals o d'entitats privades sense ànim de lucre de la Comunitat Valenciana, publicada en el Diari Oficial de la Comunitat Valenciana número 7845, de 5 d'agost, es convoquen subvencions per a escoles de dansa de la Comunitat Valenciana per a l'exercici 2016.  
El Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, assenyala que les competències en relació amb les escoles de dansa corresponen a la Direcció General de Formació Professional i Ensenyaments de Règim Especial, i en virtut de les facultats conferides, resolc:  
  
Primer. Objecte  
1. La present resolució té per objecte convocar, en règim de concurrència competitiva, subvencions a escoles de dansa de la Comunitat Valenciana, per a contribuir al finançament parcial d'aquests centres durant el curs acadèmic 2015-2016.  
2. Aquestes subvencions es regiran per la Llei 38/2003, de 17 de novembre, General de Subvencions, i la normativa que la desplega; per la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com per l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores de les subvencions a centres d'ensenyament no reglat de música i de dansa dependents de corporacions locals o d'entitats privades sense ànim de lucre de la Comunitat Valenciana (DOCV 7845, 5 d'agost).  
  
Segon. Dotació pressupostària  
1. La Llei 11/2015, de 29 de desembre, de Pressupostos de la Generalitat per a l'exercici 2016, conté la línia pressupostària S8123000, inclosa en el programa 422.40, en el capítol IV, destinada a la mencionada finalitat, per un import de 100.000 - (cent mil euros).  
2. L'import mencionat podrà ser incrementat com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que preveu l'article 58, apartat 2, lletra a, punt quart, del Reglament de la Llei General de Subvencions. Així mateix, l'import referit podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció finançada.  
  
Tercer. Forma i termini de presentació de sol·licituds  
1. La sol·licitud haurà de dirigir-se a la Direcció General de Formació Professional i Ensenyaments de Règim Especial de la Conselleria d'Educació, Investigació, Cultura i Esport, degudament subscrita pel/per la representant legal de l'entitat.  
2. La sol·licitud, inclosa en l'annex I d'aquesta resolució, junt amb la resta d'annexos i la documentació exigida, s'haurà de presentar en els registres de les direccions territorials d'Educació, Investigació, Cultura i Esport corresponents. També es podrà presentar per qualsevol dels mitjans establits en la legislació bàsica de règim jurídic del sector públic. Així mateix, podrà fer-se la presentació telemàtica de les sol·licituds, segons el que disposa el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana, per a això s'accedirà a l'apartat de Serveis On-line de la Seu Electrònica de la Generalitat, accessible a través de https://sede.gva.es i se seleccionarà el servei corresponent.  
  
3. El termini de presentació de les sol·licituds serà des de l'endemà de la publicació de la present resolució en el Diari Oficial de la Comunitat Valenciana, fins al 9 de setembre de 2016. L'incompliment del mencionat termini determinarà l'exclusió de la convocatòria.  
  
  
Quart. Documentació a presentar  
Junt amb la sol·licitud, les entitats hauran de presentar la documentació complementària que figura com annex II d'aquesta resolució, degudament subscrita pel/per la representant legal de l'entitat. Aquesta documentació contindrà:  
a) En cas de no pertànyer a una corporació local, s'aportarà el certificat actualitzat almenys amb data gener de 2015, expedit pel registre d'associacions o de fundacions, acreditatiu de la inscripció en el mencionat registre, com a entitat sense ànim de lucre.  
b) L'oferta formativa de l'escola de dansa amb indicació del nombre d'alumnes matriculats en el curs 2015-2016 en cada especialitat i l'import en concepte de matrícula així com altres aportacions de l'alumnat.  
  
c) Relació nominal de l'alumnat matriculat en el curs escolar 2015-2016 amb indicació de les assignatures cursades.  
d) Relació nominal del professorat contractat en el curs 2015-2016, còpia del contracte amb l'entitat i nòmina corresponent al primer mes complet treballat del curs 2015-2016.  
e) Declaració responsable de la persona que tinga la representació legal de l'entitat, en els termes indicats en l'article 2 de les bases reguladores d'aquestes subvencions.  
f) Document acreditatiu emès per l'ajuntament de la localitat on s'ubica l'escola, en què indique la quantia de subvenció concedida a la titular, que es destina específicament al centre. Aquest document s'haurà de presentar inclús en el cas que no es reba subvenció per a aquest fi, i s'haurà d'indicar aquest fet.  
g) Certificats acreditatius d'estar al corrent en el compliment de les obligacions tributàries i amb la Seguretat Social en els termes indicats en l'article 2 de les bases reguladores de les subvencions, en el cas de no autoritzar expressament, en la sol·licitud, al òrgan instructor a accedir directament a aquesta informació.  
h) En el cas de tractar-se d'una entitat local, acreditació d'estar al corrent en el compliment de l'obligació de rendició dels seus comptes anuals davant la Sindicatura de Comptes, de conformitat amb la normativa aplicable.  
i) Model de domiciliació bancària en cas de nova perceptora o canvi de número de compte, de conformitat amb el model disponible en la pàgina web http://www.gva.es/va/inicio/procedimientos'id\_proc=18452 que haurà d'anar segellat i firmat per l'entitat bancària, on figure el compte i el titular.  
j) En el cas de no estar inscrita en el Registre de Centres Docents de la Comunitat Valenciana, l'entitat haurà d'aportar còpia de la sol·licitud d'inscripció en el Registre d'Escoles de Música, de Dansa, i de Música i Dansa (http://www.gva.es/va/inicio/procedimientos'id\_proc=223), i a més la documentació que demostre que es compleixen amb els següents requisits:  
- Que s'impartisca com a mínim, a més de música, una especialitat entre les de dansa clàssica o dansa espanyola.  
- Disposar d'un mínim de dos professors o professores amb la titulació mínima exigida a la Llei 2/1998, de 12 de maig, Valenciana de la Música de la Generalitat.  
- Que les instal·lacions complisquen les condicions higièniques, acústiques, d'habitabilitat i de seguretat exigides per la normativa aplicable. Al mateix temps, haurà d'aplicar-se la legislació vigent respecte a les adaptacions necessàries per a facilitar l'accés a les persones amb mobilitat reduïda.  
- Disposar d'una aula d'una superfície mínima de cinquanta metres quadrats, dotada de paviment flotant, per a la pràctica de la dansa.  
  
Cinqué. Criteris de valoració de les sol·licituds  
1. La Comissió Avaluadora valorarà les sol·licituds presentades i assignarà l'import de la subvenció, tenint en compte el que dicten les bases reguladores de l'Ordre 42/2016, de 3 d'agost, del conseller d'Educació, Investigació, Cultura i Esport.  
2. Per a les escoles municipals de dansa es destinarà un 60 % de la línia pressupostada i el 40 % restant es destinarà a les escoles privades de dansa sense ànim de lucre.  
En el cas que no s'esgote tot l'import destinat a les escoles municipals de dansa, el sobrant es destinarà a les escoles privades de dansa.  
  
3. S'assignarà inicialment un mòdul de 500 - per cada localitat atesa a aquelles escoles que tinguen un àmbit supramunicipal o comarcal.  
  
4. La quantitat restant es repartirà d'acord amb allò que s'ha estipulat en les bases reguladores d'aquestes subvencions fins a cobrir un 33 % de les despeses del pressupost de cadascuna de les entitats sol·licitants, i sempre que hi haja crèdit disponible per a això.  
  
Sisé. Resolució del procediment  
1. El termini per a tramitar les sol·licituds, resoldre i notificar la resolució serà de tres mesos com a màxim, comptat des de l'endemà de la publicació en el Diari Oficial de la Comunitat Valenciana.  
2. Vista la resolució formulada per la comissió avaluadora, la directora general de Formació Professional i Ensenyaments de Règim Especial podrà declarar deserta, totalment o parcialment, l'adjudicació de la subvenció.  
3. La resolució de concessió d'aquesta subvenció es notificarà per mitjà de publicació en el Diari Oficial de la Comunitat Valenciana de conformitat amb l'article 18 de la Llei 38/2003, de 17 de novembre, General de Subvencions. En aquesta figuraran les entitats beneficiàries, junt amb la quantia que es concedeix, les sol·licituds excloses i les subvencions denegades, amb la causa que ho motive.  
4. El termini per a presentar la justificació de la subvenció serà de 10 dies hàbils, comptats des de l'endemà de la publicació de la resolució de concessió en el Diari Oficial de la Comunitat Valenciana. L'incompliment d'aquest termini determinarà la pèrdua de la subvenció concedida.  
  
Seté. Recursos  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la subvenció concedida es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport, en el termini d'un mes comptat des de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptat des de l'endemà de la publicació o a partir de l'endemà en què es notifique la resolució expressa del recurs de reposició o en què aquest haja d'entendre's presumptament desestimat.  
  
  
Huité. Pronunciament de la Comissió Delegada del Consell d'Hisenda i Pressupostos  
Segons el que estableix el Decret 198/2004, d'1 d'octubre, del Consell, pel qual s'adequa la composició de la Comissió Delegada del Consell per a Assumptes Econòmics i es regula el seu funcionament, i el Decret 80/2011, d'1 de juliol, del Consell, pel qual es modifica la denominació i la composició de la mencionada Comissió, aquesta convocatòria no necessita el pronunciament de l'ara denominada Comissió Delegada del Consell d'Hisenda i Pressupostos, ja que no té una especial incidència pressupostària i econòmica.  
  
Nové. Aprovació dels models de la convocatòria  
S'aproven els models, que figuren com a annexos, que regeixen aquesta convocatòria.  
  
Desé. Entrada en vigor  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 17 d'agost de 2016.- La directora general de Formació Professional i Ensenyaments de Règim Especial: Marina Sánchez Costas.